# Wouvè Lawonn 2nde.LVB -LVCFree illustration: Access, Many, Hands, Cry For Help ...

## Kanman n°1 (Séquence n°1 : séquence d’accueil)

## Pawòl douvan (Introduction)

* Prèmyé kanman travay-lasa (séquence de travail), sé li ka wouvè lanné lékòl-la nou ké ni pou viv ansanm-ansanm. Sé on tan (*un moment*) ki fondal (*important*), davwa, i kay pèwmèt nou chouké (*ancrer*) ansanm-ansanm sé larèl-la (*les règles*) ki ké pèwmèt nou vansé asi bon chimen-la pannan lanné lékòl-la san nou garé kò an nou (sans se perdre). Lanné-lasa, zòt ka baké adan « **la réforme du lycée** », sa vé di, tini onlo biten nèf (*de nouvelles modalités*) parapòt a mannyè nou té tini labitid bat (*travay*) èvè zélèv avan.
* An **2nd**, nou ka fè lapousuit a sa zòt vwè an twazyèm. Gran tenm-la (thème général) ka chanjé lanné-lasa, nou kay ni pou rété kalkilé asi : « **L’Art de vivre ensemble** ». Gran tenm-lasa ka wouvè zèl a-y épi **uit aks** (*8 axes*).
* Sa vlé di, nou kay ni **onlo travay**, **travay osèryé**, pou nou gadévwè kijan nou ké rivé an bout a jaden a Étyèn **an lanné 2020.** Sé pousa, adan kanman-lasa, ké ni on tan pou « ***zouti-métòd*** » (*fiche de méthodologie*), on tan pou sizé « ***maké kréyòl-la*** » (l’écriture de la langue créole) é « ***palé kréyòl-la*** », on tan pou « **rété kalkilé** » (*réfléchir sur*) asi sé diféran ti-tenm-la (*les axes*) osi. Ansèlfen, prèmyé kanman travay-lasa, douwé pèwmèt toutmoun **woupwan pyéton a-yo (se remettre à niveau), ki adan lang maké la, ki adan lang palé la**.
* Andidan kanman travay-lasa osi sé moman pou nou apiyé kò an nou asi kat (4) tipawòl « *sajès* » ki ké gidonné noutout pannan lanné lékòl-lasa:

« Tipawòl » (proverbe-maxime)

Sé kat (4) tipawòl-lasa fò zòt kalkilé asi yo toulongalé !

* « ***La règle du maître doit être celle-ci : ne pas enseigner des pensées, mais apprendre à penser, ne pas porter l’élève, mais le guider si l’on veut que plus tard il soit capable de marcher de lui-même***. » **KANT**, Fondement de la métaphysique des mœurs, Éditions Delagrave.
* « ***Pa konnèt sé on péyi i mérité konnèt*** »: L’ignorance est un pays qui mérite d’être exploré. (**Le domaine de notre ignorance est plus vaste que celui de nos connaissances**.). **Dictionnaire Créole Français**, Ralph Ludwig, Danièle Montbrand, Hector Poullet, Sylviane Telchid. Maisonneuve et Larose/ Servedit / Éditions Jasor. page 451.
* « ***Domino ka rimé anpangal, i pa ka jwé anpangal*** »: On brasse les dominos pêle-mêle avant de jouer, on ne les joue pas n’importe comment. (**Il y a des règles à respecter**.). **Dictionnaire Créole Français**, Ralph Ludwig, Danièle Montbrand, Hector Poullet, Sylviane Telchid. Maisonneuve et Larose/ Servedit / Éditions Jasor. page 425.
* « ***Sourit i ni onsèl tou sé sourit i pé ké viv*** ». La souris qui n’a qu’un trou dans sa cachette ne peut vivre. (Il vaut mieux avoir plusieurs cordes à son arc.). **Dictionnaire Créole Français**, Ralph Ludwig, Danièle Montbrand, Hector Poullet, Sylviane Telchid. Maisonneuve et Larose/ Servedit / Éditions Jasor. page 464.
* Travay byen!

## Gadé pli lwen / Les perspectives.

Annou rété gadévwè ka fè kréyòl lékòl pé pòté pou zòt dèmen lèwvwè zòt ké ka kalkilé pou sav ka zòt anvi fè an vi a-zòt :

* Zòt ké pé kontinyé fè létid an kréyòl adan Linivèsité . Mi diféran diplòm zòt ké pé paré : **LICENCE** (Langues, Littérature et Civilisations Étrangères et Régionales: 3 lanné), **MASTER** (2 lanné), **DOCTORAT** (3 lanné).
* Konkou zòt ké pé pasé : **CAPES**, **AGRÉGATION, CRPE (konkou pou fè lékòl an tilékòl : au primaire)**. Sé konkou-lasa ka wouvè pòt pou pé vin pwofésè an tilékòl, kolèj, lisé é linivèsité.
* Pou sélala ki vé rantré adan larèl a fè lékòl pou timoun, kontinyé apwann kréyòl, pé pèwmèt zòt rété woulé (travay) an péyi-la, pé pèwmèt zòt fè wouchach (recherche) pou lang-la kontinyé fwitayé.
* Fè liv é dòt zouti pou wouvè konprinèt a lésèz. (les autres).

**PWOGRAM 2nde « Art de vivre ensemble » / « Viv Ankyèkoko »**

Pwogram a lang nou ka woulé asi-y an 2nd, **sé menm pwogram-la pou tout lang vivan**. Kivédi, zélèv ki an anglé ka travay asi menm pwogram-lasa, menmbiten pou zélèv ki an pangnòl…

**Tini uit (8) aks (axes), an lanné-la nou ké travay sis (6) adan yo**.

* **1) Vivre entre générations**
* **2) Les univers professionnels, le monde du travail**
* **3) Le village, le quartier, la ville**
* **4) Représentation de soi et rapport à autrui**
* **5) Sports et société**
* **6) La création et le rapport aux arts**
* **7) Sauver la planète, penser les futurs possibles**
* **8) Le passé dans le présent**

Séyans n°1 / Séance n°1.

**BRISE-GLACE : PRÉSENTATION CROISÉE**.

Adan travay-lasa ou kay ni pou bokanté èvè on kanmarad a lékòl-la pou ou aché sav kimoun i yé ?

Ké fo yonn é lòt zòt pozé zòt kèsyon pou zòt sav kimoun ki douvan a-zòt. Pannan kanmarad-la ka réponn, ou ka maké sa i ka di-w asi on fèy. Apwé, li osi ka fè menmbiten-la. Lè zòt bout épi mòso-lasa, zòt ka pwan on tan pou woumaké tout sé kamo-la zòt trapé la la :

* Fo maké-la òwganizé.
* Fo pa i ka sanm on kyolé (une suite) répons a sé kèsyon-la.
* Fo maké pou prézantasyon -la ni on sans, é pou moun ké ni pou kouté zòt konpwann byen sa zòt ka di é ka touvé-yo sav kimoun ki moun-la zòt ka prézanté-la.
* Fo prézantasyon-la ni on ganm orijinal.

|  |
| --- |
| KÈSYON POU GIDONNÉ TRAVAY A-ZÒT |
| * Ki non a-w ?
 |
| * Ki laj a-w ?
 |
| * Ola ou fèt ? / Ola ou vwèjou ?
 |
| * Ola ou ka rété konnyé la ? Kikoté ou ka viv jodijou ?
 |
| * Ès ou ni fwè é sè ?
 |
| * Ki kalité travay ou anvi fè dèmen ? Poukibiten ? / Pouki ?
 |
| * Ki kalité vi ou viv lè ou té piti timoun ? Adan ki tilékòl ou té yé ? Ki kolèj ? Ki lisé ?
 |
| * Ki bon koté (les qualités) ou tini ? Ki défo ou ni ? Ès ou ni vyé manni ? Ki rèv ou ni ? Ès tini on zannimo ou pè ? Poukisa ?
 |
| * Ki ispò ou pisimyé (préféré) ? Ki non a méyè zanmi a-w ? Ès ou ni on zannimo akaz a-w ?
 |
| * Ka ou ni adan sak a lékòl a-w ?
 |
| * Ki dènyé liv ou li ?
 |
| * Kikoté Gwadloup ou pisimé ?
 |
|  |